वेडेन पावेल शिखर ब्याज
वेडेन पावेल शिखर ब्याज ब्वाय्\गर्ल स्काउटलाई सदस्यता ब्याज प्रदान गरिएपछि प्रदान गरिने दोस्रो चरणको ब्याज हो ।
यो ब्याज स्काउटलाई दिक्षा दिए पछि स्काउटहरूलाई प्रदान गरिने ब्याज हो । यो ब्याजको भूमी हरियो हुन्छ । जसले स्काउटहरूलाई नेपालको धनको रूपमा रहेको  हरियो वनपाखाको प्रतिनिधित्व
गराउँछ । यस ब्याजको माथिल्लो भागमा सेतो हिमाल अङ्कित छ । जसले नेपालको वेडेन पावेल शिखर हिमालको प्रतिनिधित्व गर्दछ ।
 
हिमाल भन्दा तल भागमा पहेलो रंगमा ब्वाय्\गर्ल स्काउटको सिद्धान्त ‘‘तयार होउ’’ रहेको हुन्छ । जसले स्काउटहरु जुनसुकै समयमा पनि सारिरीक र मानसिक लगायत सबै प्रकारले 
तयार रहन्छन् भन्ने कुरा जनाउँछ ।

प्रक्रिया 

वेडेन पावेल शिखर ब्याज प्राप्त गर्नको लागि स्काउटले आफ्नो स्काउट मास्टरलाई तपसिलका विषयको परीक्षा दिई उहाँको विश्वास प्राप्त गर्नु पर्नेछ

शारीरिक स्वास्थ्य
स्काउटले कवाजको नियम, सर्तक, गोडा फाट, दायाँ फर्क, बायाँ फर्क, पंक्ति तोड, लाईन मिल, ‘यू’ आकारमा रहने, विश्रामको ज्ञान आदि कुरा जानेको हुनुपर्ने छ ।
यसका साथै स्काउटले दुई वटा टोली खेल खेल्ने तरिकाको ज्ञान जानेको हुनुपर्ने छ ।
स्काउटले शारीरिक स्वास्थ्य अन्र्तगत शारीरिक शिक्षामा एउटा प्रोफिसियन्सी ब्याज प्राप्त गरेको हुनुपर्ने छ ।
स्काउटले स्काउट चालमा हिड्ने तरिका जानेको हुनुपर्ने छ ।

बौद्धिक खुबी
बौद्धिक खुबी अन्र्तगत स्काउटले नेपाल स्काउट गीत, राष्ट्रिय झण्डाको बनावट, फहराउने तरिका,सम्मान गर्ने तरिका जानेको हुनुपर्ने छ ।
यसका साथै स्काउटले ट्रुप झण्डाको ज्ञान, ट्रूपको इतिहास, नियम, प्रतिज्ञा, हात मिलान, स्काउट प्रणाम, सिद्धान्तको पूर्ण ज्ञान आदि जानेको हुनुपर्ने छ ।
बौद्धिक खुबी अन्र्तगत स्काउटले विश्व स्काउटिङको शुरुवात, विश्व चिफ स्काउट र्लड बेडेन पावेल र विश्व चिफ गाइड लेडि बेडेन पावेलको छोटो जिवनी जानेको हुनुपर्ने छ ।
वाग्स (WAGGGS)/(WOSM)का कम्तिमा दुई वटा सदस्य राष्ट्रको छोटो परिचय र क्षत्रीय सेन्टरहरु वा केन्द्रको नाम जानेको हुनुपर्ने छ ।
स्काउटले विश्व स्काउट सङ्गठन (WAGGGS)/(WOSM) को ब्याजको ज्ञान हासिल गरेको हुनुपर्ने छ ।
बौद्धिक खुबी अन्र्तगत स्काउटले मनी अर्डर फारम भर्ने, एयरलाईन्स, रेल र बसहरूको टाइम टेबल पढ्न सक्ने हुनुपर्ने छ ।
स्काउटले टेलिफोन डाइरेक्टरीको प्रयोग गरी हराएको बच्चाबच्चीहरूलाई सहयोग गर्ने र समाचार पत्रबाट उद्धृत गरी तिनीहरूको बारेमा पुस्तिका तयार गर्न सक्ने हुनुपर्दछ । 
बौद्धिक खुबी अन्र्तगत स्काउटले ३० वटा हुलाक टिकेट र ३० वटा प्राकृतिक वस्तुको सङ्ग्रह गरी उचित तरीकाले मिलाई राखेको हुनुपर्ने । 
धैलागिरी ब्याजको अर्थ र ज्ञान प्राप्त गरेको हुनुपर्ने छ ।

बाह्य कृयाकलाप
बाह्य कृयाकलाप अन्र्तगत स्काउटले ट्राफिक नियम र रोड सेफ्टीको ज्ञान हासिल गरेको हुनुपर्दछ ।
स्काउटले एक दिवसिय क्याम्पमा सहभागीता जनाएको हुनुपर्दछ ।
स्काउटले विभिन्न किसिमको स्काउट गाँठो जानेको हुनुपर्दछ ।
यसका साथै बाह्य कृयाकलाप अन्र्तगत स्काउटले हातको इसारा, खोजको सङ्केत, आगोको प्रकार, सिठ्ठीको इशाराको ज्ञान हासिल गरेको हुनुपर्दछ ।
स्काउटमा उब्जाऊ र अनुब्जाउ माटोको परिचय वा ग्रीष्म र हिउँदको तीनवटा तरकारी उत्पादन गर्न सहयोग गर्न सक्ने क्षेमता हुनु पर्दछ ।
बाह्य कृयाकलाप अन्र्तगत स्काउटले आफुले वा अरुले लगाएको तीनवटा लाभदायक रुखको हेरचाह तथा संरक्षण गर्न जानेको हुनुपर्दछ ।
यसका साथै स्काउटले बाह्य कृयाकलाप अन्र्तगत बाह्य कृयाकलापमा एउटा प्रोफिसियन्सी ब्याज प्राप्त गरेको हुनुपर्ने छ ।
स्काउटले लठ्ठी र त्यसको प्रयोग सम्बन्धी ज्ञान हासील गरेको हुनुपर्दछ ।

हस्तकला
हस्तकला अन्र्तगत स्काउटले स्थानीय वस्तुको प्रयोगबाट उपयोगी सामग्री तयार गर्न जानेको हुनुपर्दछ ।
यसका साथै स्काउटले दृश्य वा मानिस/जनावरको चित्र बनाउन सिकेको हुनुपर्दछ ।
स्काउटले कागज, पात आदिबाट चित्र बनाउन सिकेको हुनुपर्दछ ।
स्काउटले बच्चाको लागि कपडाको खेलौना बनाउन सिकेको हुनुपर्दछ ।
स्काउटले इजार घर बनाउन सिकेको हुनुपर्दछ ।
स्काउटले चार वटा रुमालमा चार वटा स्टीचले फूल बनाउन सिकेको हुनुपर्दछ ।

गृह सेवा
स्काउटले चार वटा रुमालमा चार वटा स्टीचले फूल बनाउन सिकेको हुनुपर्दछ ।
यसका साथै स्काउटले ६ कप चिया, अण्डा र साधारण तरकारी सहितको नास्ता बनाउन सक्ने हुनुपर्दछ ।
स्काउटले घरेलु काममा सहयोग गरेबापत एउटा प्रोफिसियन्सी ब्याज हासिल गरेको हुनुपर्दछ ।

सेवा
स्काउटले प्राथमिक उपचारको साधारण ज्ञान हासिल गरेको हुनुपर्दछ ।
यसका साथै स्काउटले बेहोस,करेन्ट लागेको, पोलेको, क्षोभ , साधारण चोटपटकमा प्राथमिक उपचारगर्न सक्ने हुनुपर्दछ ।

चरित्र निर्माण
स्काउटले ट्रूपमा गरेका कामहरूको अभिलेख राख्ने गरेको हुनुपर्दछ ।
यसका साथै स्काउटले विद्यालयको सफाईमा सहयोग गरेको हुनुपर्दछ ।

सम्बन्ध
सम्बन्ध अन्र्तगत स्काउटले समुदायसंग सम्बन्ध राख्न सक्ने हुनुपर्ने छ ।

सन्दर्भ सामग्री

यो पनि हेर्नुहोस्
नेपाल स्काउट
सदस्यता ब्याज
अन्नपूर्ण ब्याज
कञ्चनजंगा ब्याज
सगरमाथा ब्याज
राष्ट्रपति स्काउट ब्याज
बेडेन पावेल शिखर

बाह्य कडीहरू
 नेपाल स्काउट 

स्काउट
स्काउट ब्याजहरू
नेपाल स्काउट